Forma patvirtinta

Lietuvos kino centro

prie Kultūros ministerijos direktoriaus

2023 m. spalio 27 d. įsakymu Nr. V-79

**(Individualios stipendijos kino kultūros ar meno kūrėjui mokėjimo sutarties forma)**

**INDIVIDUALIOS STIPENDIJOS**

**KINO KULTŪROS AR MENO KŪRĖJUI MOKĖJIMO**

**SUTARTIS**

20\_\_ m. \_\_\_\_\_\_\_\_\_\_\_\_\_\_\_\_d. Nr. \_\_\_\_\_\_\_\_\_\_

*(data ir numeris)*

Vilnius

**Lietuvos kino centras prie Kultūros ministerijos** (toliau – LKC), atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(pareigos, vardas, pavardė)*

veikiančio (-ios) pagal įstaigos nuostatus, ir individualios stipendijos gavėjas (-a)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(stipendijos gavėjo (-os) vardas, pavardė)*

(toliau – Stipendijos gavėjas), toliau kartu šioje Individualios stipendijos kino kultūros ar meno kūrėjui, mokėjimo sutartyje (toliau – Sutartis) vadinami Šalimis, o kiekviena atskirai – Šalimi, vadovaudamiesi Stipendijų kino kultūros ar meno kūrėjams skyrimo tvarkos aprašo, patvirtinto Lietuvos Respublikos kultūros ministro 2017 m. spalio 12 d. įsakymu Nr. ĮV-1005 „Dėl stipendijų kino kultūros ar meno kūrėjams skyrimo tvarkos aprašo patvirtinimo“, (toliau – Aprašas) ir LKC direktoriaus 20\_\_\_ m. \_\_\_\_\_\_\_\_\_\_\_\_\_\_\_ d. įsakymu Nr. \_\_\_\_\_\_\_, sudarė šią Sutartį:

**1. Bendrosios nuostatos**

1.1. Ši Sutartis nustato individualios valstybės stipendijos kino kultūros ar meno kūrėjui (toliau – Stipendija) mokėjimo ir atsiskaitymo už gautą Stipendiją tvarką, sąlygas ir terminus.

1.2. Stipendija skiriama LKC direktoriaus įsakyme nurodytai Stipendijos gavėjo veiklai vykdyti (toliau – veikla).

Šios veiklos vykdymo laikotarpis yra nuo 20\_\_ m.\_\_\_\_\_\_\_\_\_\_\_\_\_\_\_\_\_\_\_\_ d. iki 20\_\_m.\_\_\_\_\_\_\_\_\_\_\_\_\_\_\_\_\_\_\_d.

**2. Šalių įsipareigojimai**

2.1. LKC įsipareigoja mokėti Stipendijos gavėjui 800 Eur per mėnesį dydžio Stipendiją iš LKC skirtų lėšų \_\_\_\_\_\_\_\_\_\_\_ mėn. (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_mėn.)

*(mėnesių skaičius) (mėnesių skaičius žodžiais)*

nuo 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. iki 20\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_d.

*(data) (data)*

Stipendija išmokama kas mėnesį iki mėnesio 15 d. į Stipendijos gavėjo Sutartyje nurodytą banko sąskaitą. Pirmojo mėnesio Stipendija išmokama ne vėliau kaip iki vasario 15 d.

2.2. LKC vienašališkai nutraukia Sutartį ir Sutarties 2.1 punkte nurodytos Stipendijos nemoka arba jos mokėjimą nutraukia, jeigu atsiranda ar paaiškėja bent viena iš Aprašo 36 punkte nurodytų aplinkybių.

2.3. Stipendijos gavėjas įsipareigoja:

2.3.1. įvykdyti veiklą Sutartyje nustatyta tvarka bei sąlygomis iki Sutarties 1.2 punkte nurodyto veiklos vykdymo laikotarpio pabaigos;

2.3.2. naudoti Stipendiją tik LKC direktoriaus įsakyme nurodytos veiklos vykdymui;

2.3.3. per vieną mėnesį nuo Sutarties 1.2 punkte nurodyto laikotarpio pabaigos LKC pateikti ataskaitą už gautą individualią stipendiją, parengtą pagal LKC direktoriaus patvirtintą formą, ir veiklos, kuriai vykdyti skirta stipendija, įgyvendinimą patvirtinančius dokumentus;

2.3.4. nedelsiant raštu informuoti LKC, kai atsiranda ar paaiškėja objektyvios aplinkybės, dėl kurių Stipendijos gavėjas nebegali vykdyti veiklos, kuriai vykdyti skirta Stipendija;

2.3.5. jei veikla pristatoma viešai, visoje reklaminėje ir informacinėje medžiagoje nurodyti, kad šią veiklą finansuoja LKC (tokia informacija nurodoma vadovaujantis LKC direktoriaus patvirtinta tvarka), naudojant aiškiai matomą LKC logotipą (LKC logotipas skelbiamas LKC interneto svetainėje adresu www.lkc.lt). Kai reklaminės ir (ar) informacinės medžiagos formatas, dydis ar koncepcija neleidžia užtikrinti LKC logotipo matomumo, taip pat socialiniuose tinkluose, naudoti tekstinę nuorodą: „Veiklai vykdyti buvo skirta Lietuvos kino centro stipendija“.

2.4. Stipendijos gavėjas privalo LKC per jo nustatytą terminą grąžinti visą pagal šios Sutarties 2.1 punkte jam išmokėtą Stipendiją, jeigu Stipendijos gavėjas:

2.4.1. Stipendijai gauti pateikė neteisingus duomenis (dokumentus);

2.4.2. nevykdo ar netinkamai vykdo Sutarties 2.3.1 – 2.3.2 papunkčiuose nurodytus įsipareigojimus, išskyrus šios Sutarties 2.3.4 papunktyje nurodytą atvejį, kai Stipendijos mokėjimas yra nutrauktas šios Sutarties 2.2 punkte nustatyta tvarka;

2.4.3. nevykdo ar netinkamai vykdo Sutarties 2.3.3 papunktyje nurodytą įsipareigojimą, nebent Stipendijos gavėjas pateikia dokumentus, įrodančius nenumatytas priežastis (*force majeure*), dėl kurių buvo praleistas ataskaitos už gautą individualią stipendiją pateikimo terminas, ir LKC direktorius nusprendžia jį atnaujinti.

2.5. Stipendijos gavėjui nevykdant ar netinkamai vykdant Sutarties 2.4.1.-2.4.2. papunkčiuose nurodytus įsipareigojimus, LKC negrąžinta Stipendijos dalis išieškoma teisės aktų nustatyta tvarka, o Stipendijos gavėjas praranda teisę vienerius metus teikti paraiškas LKC ir gauti valstybės biudžeto lėšas.

2.6. Stipendijos gavėjui laiku nepateikus Sutarties 2.3.3 papunktyje nurodytos ataskaitos ir neatsiskaičius už skirtą stipendiją Apraše ir Sutartyje nustatyta tvarka, jis neturi teisės teikti paraiškos ir gauti finansavimo kol nebus atsiskaityta už skirtą stipendiją.

**3. Baigiamosios nuostatos**

3.1. Šalys susitaria, kad visi su šia Sutartimi susiję ar dėl jos vykdymo, pažeidimo, nutraukimo ar negaliojimo kilę ginčai, pretenzijos, nesutarimai sprendžiami derybų būdu. Jei susitarimo nepavyksta pasiekti derybomis, ginčai sprendžiami Lietuvos Respublikos įstatymų nustatyta tvarka.

3.2. Už Sutartyje nurodytų Stipendijos gavėjo rekvizitų teisingumą bei savalaikį LKC informavimą jiems pasikeitus atsako Stipendijos gavėjas.

3.3. Jeigu Šalis negali vykdyti Sutartyje nustatytų pareigų, nedelsdama raštu apie tai informuoja kitą Šalį ir kreipiasi į ją dėl Sutarties papildymo, pakeitimo ar nutraukimo.

3.4. Sutarties papildymai ir pakeitimai galioja tik raštu susitarus abiem Šalims.

3.5. Sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

3.6. Sutartis įsigalioja jos pasirašymo dieną ir galioja, iki Šalys visiškai įvykdys savo įsipareigojimus pagal ją.

3.7. Pasirašydamas šią Sutartį Stipendijos gavėjas patvirtina, kad:

3.7.1. perskaitė Aprašą ir Sutartį, suprato jų turinį, visos Aprašo ir Sutarties nuostatos jam yra žinomos, aiškios, suprantamos ir priimtinos;

3.7.2. nėra Aprašo 13 punkte ir 21.3 papunktyje nurodytų ar kitų aplinkybių, ribojančių šios Sutarties pasirašymą.

**4. Šalių rekvizitai ir jų atstovų parašai**

|  |  |
| --- | --- |
| **Lietuvos kino centras prie**  **Kultūros ministerijos** | **Stipendijos gavėjas** |
|  |  |
|  | Vardas, pavardė |
| Kodas 302783199 | Asmens kodas |
| Adresas Z. Sierakausko g. 15, Vilnius | Adresas |
| Sąsk. Nr. LT834040063610000312 | Sąsk. Nr. |
| Lietuvos Respublikos finansų ministerija | Bankas |
| Kodas 40400 | Banko kodas |

Tel. Nr. +370 656 15395 Tel. Nr.

El. paštas: info@lkc.lt El. paštas

|  |  |
| --- | --- |
| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |

(parašas) A.V. (parašas)